[{"text_idx": "#000004", "text": "Kaia Kanepi vastaseks Melbourne Summer Set 1 turniiri 2. ringis on 24-aastane horvaaditar Ana Konjuh, kes u\u0308heksa aastat tagasi samal ajal oli maailma noorte esireket. Ma\u0308ng algab Eesti aja ja\u0308rgi kell 2 o\u0308o\u0308sel."}, {"text_idx": "#000005", "text": "Konjuhi, kes oli juba 15-aastaselt kehaehituse poolest ma\u0308rksa ta\u0308iskasvanum kui mo\u0303ned 2-3 aastat vanemad neiud, peeti omal ajal naiste tennise suureks tulevikulootuseks. Maailma juunioride edetabelit hakkas ta juhtima 2013. aasta jaanuaris, mil tema 15. su\u0308nnipa\u0308evast (27. detsember) oli mo\u0308o\u0308dunud vaid kaks na\u0308dalat. 1997. aastal su\u0308ndinud tu\u0308drukutest oli Konjuh noorteklassis u\u0308ks sa\u0308ravamaid ta\u0308hti, aga nu\u0308u\u0308d on sama su\u0308nniaastaga ma\u0308ngijaist juba mitu korda sla\u0308mmiturniiri vo\u0303itnud Naomi Osaka ja u\u0308he korra Jelena Ostapenko. Sama vana Belinda Bencic on olu\u0308mpiavo\u0303itja ja mitme WTA suurturniiri vo\u0303itja ning samuti 1997. aastal su\u0308ndinud Paula Badosa kuulub esiku\u0308mnesse."}, {"text_idx": "#000006", "text": "Kuid 2013. aastal ei olnud u\u0308kski neist tu\u0308drukutest peale Bencici Konjuhile va\u0308a\u0308riline rivaal. Nad jagasid ka juunioride sla\u0308mmitiitlid \u201cso\u0303bralikult\u201d: Konjuh vo\u0303itis Austraalias ja US Openil, Bencic Roland Garrosis ja Wimbledonis. Kahel viimati mainitud turniiril jo\u0303udis Konjuh poolfinaali. Pa\u0308rast US Openi noorte tiitli vo\u0303itmist ning juba enne 16-aastaseks saamist lo\u0303petas Konjuh osalemise juunioride turniiridel ja la\u0308ks u\u0308le ta\u0308iskasvanute klassi."}, {"text_idx": "#000007", "text": "WTA edetabeli esisajasse to\u0303usis Konjuh 2014. aasta oktoobris, kaks kuud enne 17. su\u0308nnipa\u0308eva. Tol hooajal oli tema ko\u0303rgeim edetabelikoht 84., kuid sealt edasi enam va\u0308ga kiiret to\u0303usu ei ja\u0308rgnenud \u2013 kahe ja\u0308rgmise aasta jooksul oli Konjuhi parim ranking 47. Oma esimese ja seni ainsa WTA turniiri vo\u0303itis ta 2015. aasta suvel Nottinghamis, kuid suure sla\u0308mmi turniiridel ja\u0308i 2014. aasta Wimbledoni kolmas ring esialgu parimaks tulemuseks. La\u0308bimurre su\u0308ndis lo\u0303puks 2016. aasta US Openil, kus Konjuh jo\u0303udis veerandfinaali. Teiste hulgas alistas ta tollase maailma 4. reketi Agnieszka Radwanska. Vahepeale esisajast va\u0308lja langenud Konjuh kerkis sellega edetabelis 54. kohale. Nagu na\u0308eme, oli Konjuh neil aastatel edetabelis eespool, kui temast kaks aastat vanem Anett Kontaveit."}, {"text_idx": "#000008", "text": "Konjuhi parim hooaeg on seni olnud 2017, ehkki WTA turniiri ta ei vo\u0303itnud ja neljast sla\u0308mmiturniirist vaid u\u0308hel ma\u0308ngis ha\u0308sti, kui jo\u0303udis Wimbledonis 1/8 finaali. Just see tulemus to\u0303stis Horvaatia tennisisti maailma edetabelis 20. kohale, mis on seni tema ko\u0303rgeim ranking. Samal hooajal olid Konjuhi tugevamad tulemused veel Aucklandi WTA 250 turniiril finaali, Dubais WTA 500 turniiril veerandfinaali ning s\u2019Hertogenboschis WTA 250 turniiril poolfinaali jo\u0303udmine. Tollel turniiril kaotas ta poolfinaalis Natalja Vihljantsevale, kes omakorda ja\u0308i finaalis alla Kontaveidile. Siiski teenis Konjuh oma parimal hooajal vaid u\u0308he vo\u0303idu esiku\u0308mne ma\u0308ngija u\u0308le, kui alistas Dominika Cibulkova (tollal 9.) Wimbledoni 3. ringis."}, {"text_idx": "#000009", "text": "2017. aasta US Openil kaotas Konjuh avaringis Ashleigh Bartyle, kes siis oli maailma 43. reket, ning la\u0308ks pa\u0308rast seda o\u0303laoperatsioonile, mis pa\u0308ris pikaks ajaks tema karja\u0308a\u0308ri katkestas. 2018. aastal ma\u0308ngis Konjuh kaasa ainult neli ja 2019. aastal kolm turniiri. Nii langes ta isegi TOP500 seast va\u0308lja ega saanud hiljem kasutada ka vigastuseelset rankingut, sest ta oli 2019. aastal oma viimast vo\u0303istlust ma\u0308ngides juba edetabeli 547."}, {"text_idx": "#000010", "text": "Konjuh naasis 2020. aastal pa\u0308rast koroonaviiruse pausi ning isegi ITF-i 25-tuhandelistel turniiridel sai ma\u0308ngida ainult ta\u0308nu vabapa\u0308a\u0308smele. Kohe esimese turniiri kodumaal Zagrebis ta vo\u0303itis ja siis oli juba edetabelis 634. kohal. Oktoobris, kui Kaia Kanepi ma\u0308ngis ja\u0308rjest kolmel 25-tuhandelisel turniiril, millest vo\u0303itis kaks, oli Konjuh ainus, kellele eestlanna tookord kaotas. Kaia sai temalt lu\u0308u\u0308a Reimsi turniiri avaringis 4:6, 6:3, 3:6, kuid Konjuh ise kaotas poolfinaalis Ljudmilla Samsonovale, kes praegu kuulub TOP50 sekka."}, {"text_idx": "#000011", "text": "2021. aastat alustas Konjuh napilt TOP500 sees (477.), kuid nu\u0308u\u0308d va\u0308hemalt sai ta vabalt ma\u0308ngida, sest vigastus enam ei ha\u0308irinud. Vo\u0303iks o\u0308elda, et alles mullu ja\u0308tkus Konjuhi karja\u0308a\u0308r, mis oli seiskunud kolmeks aastaks. Miami WTA Masters 1000 turniiril vo\u0303itis Konjuh 3. ringis Iga Swiatekit ja pa\u0308a\u0308ses 1/8 finaali, kus ja\u0308i alla Anastasija Sevastovale. Maailma edetabelis kogutud 120 punkti ta\u0308hendasid Konjuhile to\u0303usu 241. kohale, kuid peatselt oli ta TOP200 sees. Belgradis jo\u0303udis Konjuh karja\u0308a\u0308ri jooksul kolmandat korda WTA turniiri finaali, kuid kaotas seal Badosale. Veel u\u0308ks hea tulemus San Joses (poolfinaal) ja Konjuh oligi tagasi esisajas (88.)."}, {"text_idx": "#000012", "text": "Eelmise aasta lo\u0303pp mo\u0308o\u0308dus Konjuhile keskmiselt, aga kuna tal punkte kaotada eriti polnud, siis ta edetabelis vaikselt to\u0303usis ja nu\u0308u\u0308d ongi maailma 67. reket. See on selline tase, kuhu Konjuh karja\u0308a\u0308ris esimest korda jo\u0303udis 2015. aasta suvel. Mo\u0303nes mo\u0303ttes on see ikka u\u0308sna frustreeriv, kui oled 17-aastaselt olnud la\u0308hedal TOP50-le ja nu\u0308u\u0308d pead seitse aastat vanemana sama koha pealt uuesti to\u0303usu u\u0308ritama."}, {"text_idx": "#000013", "text": "Kihlveokontoritel tuleb nu\u0308u\u0308d otsustada, kas soosik on taseme poolest ha\u0308sti tuntud vanameister vo\u0303i ikkagi 24-aastane ma\u0308ngija, kes kunagi oli ko\u0303vem kui peaaegu ko\u0303ik maailma ma\u0308ngijad samas vanuses \u2013 ainult Cori Gauff on pa\u0308rast teda nooremana jo\u0303udnud ko\u0303rgemale. Mo\u0303jutada vo\u0303ib muidugi ka to\u0303siasi, et Kaia kaotas Konjuhile pisut enam kui aasta tagasi (see on nende ainus omavaheline ma\u0308ng). Seekord otsustasidki kihlveokontorid Konjuhi kasuks \u2013 ennustusportaal Paf annab Horvaatia ma\u0308ngija vo\u0303idukoefitsiendiks 1,73 ja Kaiale 2,12. Tegemist on umbkaudeslt suhtega 55-45. Edetabelis on ma\u0308ngijad u\u0308sna ko\u0303rvuti \u2013 Kaia vaid kuus kohta tagapool."}, {"text_idx": "#000016", "text": "Anett alustas Dohas kindla vo\u0303iduga, kuid pingutada tuli pa\u0308ris palju"}, {"text_idx": "#000020", "text": "Kaia Kanepi langes Melbourne\u2019is va\u0308lja"}, {"text_idx": "#000023", "text": "TennisNet.ee \u2013 mis? miks? ja kellele?"}]